చండీగఢ్: అత్యాచారం కేసులో డేరా బాబా గుర్మీత్ రాం రహీం సింగ్ను సీబీఐ ప్రత్యేక కోర్టు దోషిగా ప్రకటించిన అనంతరం పెద్దఎత్తున చెలరేగిన హింసాకాండ నేపథ్యంలో 103 డేరా కేంద్రాలను సీజ్ చేసినట్టు హర్యానా డీజీపీ బీఎస్ సంధు, ఏడీజీపీ (శాంతిభద్రతలు) మొహమమద్ అలీ తెలిపారు. గుర్మీత్కు విధించనున్న జైలుశిక్షపై తీర్పు నేపథ్యంలో భద్రతా పరంగా తీసుకుంటున్న చర్యలను వారు ఆదివారంనాడు మీడియాకు వివరించారు. రోహ్తక్లో 23 కంపెనీల పారామిలటరీ బలగాలను, పోలీసులను మోహరించామని, ప్రస్తుతానికైతే సైన్యాన్ని రోహ్తక్లో మోహరించనప్పటికీ అందుబాటులో ఉంచామని చెప్పారు. జైలు లోపల, వెలుపల కూడా కట్టుదిట్టమైన భద్రతా చేసినట్టు చెప్పారు. తీర్పు అనంతరం చెలరేగిన హింసాకాండలో మొత్తం 38 మంది మృతి చెందగా, వీరిలో 32 మంది పంచకులలో, ఆరుగురు సిర్సాలో మృతి చెందినట్టు తెలిపారు. మొత్తం 53 కేసులు నమోదు చేసి 926 మందిని అరెస్టు చేసినట్టు చెప్పారు. రాష్ట్రంలో ఒక్క సిర్సాలో మాత్రమే కర్ఫ్యూ విధించామని అన్నారు.  కాగా, గుర్జీత్కు విధించబోయే శిక్ష విషయంలో కోర్టు ప్రొసీడింగ్స్ సోమవారం మధ్యాహ్నం 2.30 గంటలకు ప్రారంభం కానున్నాయి. ఎలాంటి అవంఛనీయ సంఘటనలు చోటుచేసుకోకుండా పంచకుల, రోహ్తక్, కైతాల్, అంబాలాల్లో స్కూళ్లు, కాలేజీలను మూసివేసినట్టు అధికారులు తెలిపారు.
chandigad: atyaachaaram kesulo dera baba gurmeet raam raheem singnu cbi pratyeka kortu doshigaa prakatinchina anantaram peddaettuna chelaregina himsakanda nepathyamlo 103 dera kendraalanu sease chesinattu haryana dgp bs sandhu, adgp (saantibhadratalu) mohamanad aly telipaaru. gurmeetku vidhinchanunna jailusikshapai teerpu nepathyamlo bhadrata paramgaa teesukuntunna charyalanu vaaru aadivaaramnaadu mediaku vivarinchaaru. rohtaklo 23 companyla paramilatary balagaalanu, poliisulanu moharinchaamani, prastutaanikaite sainyaanni rohtaklo moharinchanappatiki andubaatulo unchaamani cheppaaru. jailu lopala, velupala kuudaa kattudittamaina bhadrata chesinattu cheppaaru. teerpu anantaram chelaregina himsaakaandalo mottam 38 mandi mruti chendagaa, veerilo 32 mandi panchakulalo, aaruguru sirsalo mruti chendinattu telipaaru. mottam 53 kesulu namodu chesi 926 mandini arestu chesinattu cheppaaru. rashtramlo okka sirsalo matrame karfue vidhinchaamani annaru.  kaga, gurjeetku vidhinchaboye shiksha vishayamlo kortu prociedings somavaram madhyaahnam 2.30 gantalaku praarambham kaanunnaayi. elanti avanchaneeya sanghatanalu chotuchesukokunda panchakula, rohtak, kaital, ambalallo skoollu, kaalejeelanu moosivesinattu adhikaarulu telipaaru.